是王且以福靖江者，福江南之民矣。——《望岳——历史深处的生祠》连载6
、靖江县生祠镇岳忠武王祠碑记（上）
钱振锽
靖江非古也。《宋高宗本纪》:建炎四年十一月，金人犯泰州，飞退保江阴，军沙上。《明史地理志•常州府》：成化八年九月，以江阴马驮沙置靖江。马驮沙即宋史沙上也。或亦称阴沙云。《靖江县志》载，忠武王自泰州安集遗民予此，民感其德，为王立生祠，名其镇曰生祠镇。镇有石桥曰思岳桥。相传王至此相地曰：“千年无兵灾。”父老请于王，留像以慰去恩，今祠王像，盖真像云。
呜呼！金源祸宋，猎民如鸟兽，江淮南北，相继涂炭，而阴沙之民，出水火之余，乃能保有其室家，世为乐国，王之有功德于靖江甚巨。本朝咸丰年间，桂寇东下，江南无三壁，虽扬州不守，而靖江无恙。吾郡清门望族，靡不逃死北渡。江阴贼意逃人必多金宝，图过江尽掩之，而夜辄见北岸列火不断，意谓官军防备甚周，其实无一人。贼所见，盖神火也。是王且以福靖江者，福江南之民矣。
虽然，此未足以言王当日之志也。王之志在乎报吾君戴天之仇，为本朝恢复大一统之业。苟不遇高宗之懦，贼桧之奸，使一时将帅如韩世忠、刘琦辈，并力北上，则朱仙一役，兀术破胆，金之贵将，皆思内附，河北风起响应，非特汴京旦暮下，